钦定古今图书集成/明伦汇编/氏族典/第491卷 > 《凌迪知万姓统谱》 > 谅辅
## 钦定古今图书集成/明伦汇编/氏族典/第491卷 > 《凌迪知万姓统谱》 > 谅辅

按《后汉书谅辅传》：“辅字汉儒，广汉新都人。仕郡为五
官掾。时夏大旱，太守出祷，连日无所降。辅乃自暴庭
中，祈请若至日中不雨，乞以身塞无状。于是积薪自
环，构火其旁，将自焚焉。未及日中，天云晦合，须臾澍
雨，一郡沾润，世称其至诚。”

廖用贤《尚友录》。